Viskupič, Marián, poslanec NR SR (2022-09-27):
Pán predseda, ďakujem pekne za slovo. Ja si dovolím ešte v záverečnom slove reagovať na slová pána predsedu hospodárskeho, hospodárskeho výboru Petra Kremského, pretože to bolo jednoznačne zavádzanie, tak ako to povedal. Tak ja to trošku prejdem. Ja nemám mu to za zlé, nebol na koaličných radách, nevie presne, ako to bolo, ale pokúsim sa to vysvetliť. Áno, minister financií Igor Matovič prišiel s, voláme to teda daň z ruskej ropy, čiže s daňou, ktorá zdaní tzv. tú windfall výhodu, teda rozdiel medzi cenou, bežnou cenou svetovej ropy, povedzme brentky, a tou diskontnou cenou ruskej ropy urals, a teda ešte v znížení o 5 % a z toho teda daň 30 %, čiže zdanenie takejto akoby neadekvátnej výhody z ruskej ropy. Na toto sme povedali, dobre, vieme si to predstaviť, žiadne blokovanie, dobre, vieme si to predstaviť, ale tú výhodu prenesme nie do bezodnej štátnej kasy, odkiaľ vyjde zasa nejaký balíček, ktorý proste sa buď trafí, alebo skôr netrafí do nejakej skutočnej potreby občanov, ale prenesme to priamo. To znamená, tie financie, ktoré vyberieme z tej dane, dajme občanom, motoristom priamo naspäť formou buď zníženej DPH, alebo zníženej spotrebnej dane. Čiže takto prebiehali debaty. My sme teda mali návrh ešte v máji, keď to bolo predložené, proste bolo to asi na dvoch koaličných radách riešené, proste sme mali návrh, dobre, dépeháčka má nejaké, je proste trošku zložitejší proces, lebo musí Únia nám to nejak akoby odobriť, alebo proste tá spotrebná daň. Na všetko bolo jasná odpoveď ministra financií: nie, nie, nie, pretože jednoducho to neni jeho nápad, tak to byť nemôže. Veď ja súhlasím, presne tak, celé tie mesiace túto proste výhodu, na ktorej sa nejak moc nezúčastnil alebo nepodieľal Slovnaft, mohla byť vyberaná a celé mesiace mohla byť vracaná ľuďom. Ja to tu poviem a poviem to ešte raz nahlas, ľudia mohli mať už skutočne od toho mája, od júna nižšiu dépeháčku alebo nižšiu spotrebnú daň z palív a záležalo by to len od rozhodnutia jedného jediného človeka – ministra financií. Lenže jemu nejde o ľudí, jemu proste keď jeho nápad nevie byť schválený, tak jednoducho radšej nech nemajú ani ľudia nič, nech nie je nič. Toto je ten problém celý, proste symptomatický. Politika je o tom hľadať priechodné riešenia. Prišiel s návrhom zvyšovania daní. Áno, naše stanovisko je, nechceme zvyšovať dane, ale nebuchli sme po stole, že veto nie. Prišli sme s návrhmi, ako teda, aby bolo po Igorovom, aby sa tie dane zvýšili, ale aby sme našli cestu, aby teda bolo aj po našom, že sme nezvýšili daňovo-odvodové zaťaženie, ale hlavne, a to je teraz momentálne dôležité, že v čase extrémne vysokých cien pohonných hmôt by toto dostali priamo ľudia, všetci motoristi. Čiže toto je, toto je realita, aká bola proste. Tak ja to vidím skôr opačne, že práve minister financií bol ten, ktorý neumožnil, aby vzniklo potrebné riešenie. Ku kolegovi Karolovi Kučerovi pár slov. Neviem, či som úplne správne pochopil vlastne tie výtky, čo sa týka toho hazardu. Ja to tak akoby ešte raz poviem, momentálne sa zvyšuje teda daň alebo odvod z hazardu z 22 % na 27 %; nie sú to drobné, no je to 32 mil. ročne, neviem sú to drobné, Karol? No, ja si myslím, že nie, a to som tu akoby relatívne dlho hovoril, že my, áno, ten pohľad je, no, možno by bolo lepšie 320, ale tam je tá otázka, čo hovorím a povedal to aj kolega, kolega Rado Sloboda, ktorému som nestihol reagovať. My si môžme namaľovať, že vyberieme tých daní oveľa viacej. My môžme zmeniť celý ten systém, ale ak zlikvidujeme konkurencieschopnosť tohto slovenského stávkového sektora, tak jednoducho nevyberieme nieže navyše, ale nevyberieme ani toľko, koľko sa vybralo doteraz. Tuná je veľmi dobrý príklad Poľsko, ktorí majú teda iný spôsob zdaňovania tohto, v podstate taký, ako my sme mali pred tým rokom 2019, ale ten celý problém je, že oni tam majú proste, sú miestni nekonkurencieschopní, lebo je tam to daňové zaťaženie vysoké, majú tam 15- až 20-tisíc proste čiernych stávkových kancelárií. To berme, považujme to za stránky, lebo bavíme sa stále o online, normálne že čierna stránka, ktorá teda ponúka hazard, ktorý nie je nijak v tej krajine, v Poľsku teda sa bavíme, zdanený. A samozrejme, že s nimi tá krajina bojuje, ale to funguje tak, že jeden deň zablokujete, teraz kecám, DOXXbet dva, tri, štyri, päť, na ďalší deň vám vznikne, pridajú k tomu šestku a znova je tá stránka a znova, znova, znova. Čiže ako to, toto sa proste nedá, ten štát bude vždy ťahať za kratší koniec, ak sa pustí do takéhoto súboja. Proste tí, tá šedá ekonomika, ak to teda pôjde mimo, tak je tak lákavá pre nich, že žiadne tie štátne kontrolné orgány to nedajú. Tu je správne riešenie, koniec koncov tak ako všade, to, že nastaviť to, nastaviť to tak, áno, tých 22 % proste bola nejaká suma, veď aj my proste hovoríme, nech je vyššia. To je to, čo ten sektor zvládne, a tu treba byť fakt veľmi, veľmi, veľmi citlivý, aby sa to nastavilo, aby to ten sektor zvládol. Čiže ja koniec koncov... tuto je stav, že bolo by to dobré podporiť a uvidí, uvidí sa, čo bude. To čaro, čaro všetkých týchto vecí je, že keď sa to nastaví, schváli, ono to bude mať nejaký vývoj a my vieme následne vidieť, že proste či to teda prinieslo tie peniaze, ktoré sa očakávalo, ale fakt tu varujem vždy pred takými, takými tými veľkými, veľkými očakávaniami, lebo tie očakávania a tie veľké zmeny podmienok by mohli spôsobiť pravý opak. A ešte raz opakujem aj to, že to, tá zmena sadzby je dobrá v tom, že to nemení žiadnu, žiadnu administratívu, žiadne systémy, proste neprináša to žiadne ministerstvo hazardu, keď to takto poviem, ďalších dodatočných pracovníkov a dodatočné kontroly a dodatočných kontrolórov a čo ja viem čo všetko. Toľko asi som chcel. Ďakujem pekne.